cyanic-selkie/wikianc huggingface dataset:
Jonathan Davis
Kiertueen peruuntuminen 2006 sairauden takia
Jonathan kuitenkin toipui nopeasti ja palasi lavoille Family Values-kiertueen myötä Yhdysvalloissa. Jonathan sairastaa myös astmaa.
Mustajärvi
Mustajärvi voi tarkoittaa seuraavia asioita:
Live in Japan (Shocking Bluen albumi)
Live in Japan on Shocking Blue -yhtyeen livealbumi, joka julkaistiin vuonna 1972.
Gotthard
Gotthard:
Katso myös:
Kytkin
Kytkin tarkoittaa seuraavia asioita:
Psykoottinen masennus
Psykoottinen masennus on vaikea-asteinen masennus, johon liittyy harhaluuloja, aistiharhoja, psykomotorista hidastumista, kiihtymistä tai sulkutila. ICD-10-luokituksessa sairaus on F32.3 vaikea-asteinen, psykoottinen masennustila.
Oireet
Psykoottisen masennuksen oireet vastaavat muuten vaikeaa masennusta, mutta masennuksen lisäksi esiintyy joko harhaluuloja, aistiharhoja, psykomotorista hidastumista tai kiihtymistä sekä jopa täydellinen pysähtyminen eli sulkutila. Psykomotorinen eli mielen ja liikkeiden yhteistoiminnan hidastuminen näkyy liikkumisen, puheen, ilmeiden, eleiden tai hienomotoriikan vähentymisenä. Tavallisimpia psykoottisen masennuksen oireita ovat harhaluulot ja kuuloharhat.
Vaikea masennus
Usein kyyniset ajatukset ovat hallitsevin oire. Masentunut henkilö kärsii yleensä hellittämättömän masentuneesta mielialasta, väsymyksestä, mielihyväkokemusten puutteesta, unihäiriöistä, ruokahaluttomuudesta, joskus lisääntyneestä ruokahalusta, keskittymis vaikeuksista, päättämättömyydestä, syyllisyyden ja arvottomuuden tunteista, toivottomuudesta tai itsetuhoajatuksista.
Sulkutila
Depressiivinen stupor tarkoittaa psykoottiseen masennukseen liittyvää sulkutilaa, jossa potilas on täysin pysähtynyt, reagoimaton, puhumaton ja kykenemätön syömään tai juomaan. Pitkittyessään tila on hengenvaarallinen.
Aistiharhat
Kuuloharhojen sisältö voi olla halventava, masentunut, vihjaileva, kyyninen tai syyttävä. Tavallisesti kuuloharhat eivät puhu kolmannessa persoonassa tai kommentoi ihmistä. Hajuharhat saattavat olla esimerkiksi mädäntyneen lihan tai jätteiden hajun haistamista.
Harhaluulot
Harhaluulojen sisältö on tavallisesti vainoava tai luulotautinen. Harhaluuloinen henkilö voi olla esimerkiksi vakuuttunut, että hän on tehnyt rikoksen tai syntiä tai että hän on puilla paljailla. Hän saattaa myös uskoa sellaisen katastrofin tai tuhon olevan tulossa, josta hän on vastuussa. Vanhoilla ihmisillä somaattiset harhaluulot liittyvät usein suoliston toimintaan.
Harhaluulot ovat harvoin yhtä mahdottomia tai kummallisia kuin skitsofrenian kirjon sairauksissa eli kokemuksia telepatiasta, satunnaisten asioiden liittymisestä itseensä tai tunnetta siitä, että joku toinen hallitsee henkilön mieltä.
Hoito
Usein psykoottisesta masennuksesta kärsivä on selvästi työkyvytön ja tarvitsee aluksi psykiatrista sairaalahoitoa, koska todellisuudentaju vääristyy ja toimintakyky heikkenee huomattavasti, mikä puolestaan vaikuttaa olennaisesti kotona selviytymiseen. Itsemurha vaara on myös suuri, samoin toipumisen jälkeen uudelleen sairastumisen riski. Sähköhoito on psykoottisen masennuksen tehokkain hoito. Tutkimuksen mukaan 95 % potilaista hyötyi sähköhoidosta ja se vähensi sairauden uusiutumisen vaaraa. Lääkehoidoksi suositellaan masennus- ja psykoosilääkkeiden samanaikaista käyttöä. Lisäksi annetaan psykoterapiaa. Hoidon keskeinen tarkoitus on myös tarjota potilaalle yleistä mielenterveydellistä ja sosiaalista tukea.
Yleisyys
0,35 % ihmisistä sairastuu Suomessa elämänsä aikana psykoottiseen masennukseen. Vuoden aikana Suomessa sairastetuista masennustiloista 3,4 % oli psykoottisia.
Kaksisuuntaiseen mielialahäiriöön liittyvillä masennusjaksoilla esiintyy psykoottisuutta useammin kuin muissa masennuksissa.
Blantyre (Malawi)
Blantyre on kaupunki Malawissa ja maan Eteläisen alueen hallintokeskus. Shiren ylänköalueella (Shire Highlands), runsaan kilometrin korkeudella merenpinnasta sijaitseva kaupunki on osa Blantyren piirikuntaa. Vuonna 2014 Blantyren kaupungin väkiluvuksi arvioitiin 849 741 ja koko piirikunnassa asui yhteensä 1,239 miljoonaa ihmistä. Blantyre on maan toiseksi suurin kaupunki pääkaupunki Lilongwen jälkeen.
Blantyren kaupungin pinta-ala on 220 neliökilometriä. Väkiluku on kehittynyt väestönlaskentojen mukaan seuraavasti: 333 100 (vuonna 1987), 502 100 (1998) ja 661 300 (2008). Vuoden 2014 väkilukuarvio oli 849 741 henkeä.
Kongonkaija
Kongonkaija (Poicephalus gulielmi) on afrikkalainen papukaija, joka elää päiväntasaajan seudulla Liberiasta Kamerunin ja Pohjois-Angolan kautta Keniaan ja Tansaniaan ulottuvalla alueella. Sen holotyypin kuvaili William Jardine Kongojoelta vuonna 1849. Lajista tunnetaan kolme alalajia.
Koko ja ulkonäkö
Kongonkaija on isomman puoleinen Poicephalus-suvun edustaja, ollen noin 28 cm pitkä ja painaen noin 200-230 grammaa.
Kongonkaija on mielenkiintoisen värinen: sen vihreä höyhenpuku näyttää kimmeltävän valossa, ja siivissä on selkeästi erottuvaa suomukuviota vihreän ja mustan värin vaihdellessa sulissa. Silmän ympärillä on vaalea höyhenetön alue, ja silmän väri vaihtelee tummasta ruskeaan. Alalajista ja iästä riippuen linnulla voi olla oransseja tai punaisia kuvioita otsassa, siipitaipeessa ja jalkahöyhenten päässä. Sukupuolten välillä selkeitä ulkoisia eroja ei ole.
Liesjärvi (Laitila)
Liesjärvi on Satakunnassa Laitilan ja Euran rajalla sijaitseva kuivatettu järvi, joka kuuluu Lapinjoen vesistön Hinnerjoen alueeseen.
Neuvostoliiton hyökkäys Puolaan
Neuvostoliiton hyökkäys Puolaan tapahtui toisessa maailmansodassa Puolan offensiivin aikana 17. syyskuuta 1939 ilman sodanjulistusta 16 päivää Saksan hyökkäyksen jälkeen, Neuvostoliiton Japania vastaan käymän rajasodan päätyttyä edellisenä päivänä. Virallisesti Neuvostoliitto ilmoitti valtauksen olevan toimi alueella asuvien valkovenäläisten ja ukrainalaisten suojelemiseksi. Hyökkäys päättyi 1. lokakuuta Neuvostoliiton saatua miehitettyä sille Molotov–Ribbentrop-sopimuksen lisäsopimuksessa sovitut alueet. Britannia ja Ranska, jotka Puolan "takaajina" olivat julistaneet sodan Saksalle, eivät julistaneet sitä kuitenkaan Neuvostoliitolle.
Tausta
Saksa ja Neuvostoliitto olivat 23. elokuuta 1939 solmineet Moskovassa maiden välisen hyökkäämättömyyssopimuksen. Sopimusteksti noudatti miltei täsmällisesti sitä kaavaa, jota oli käytetty Neuvostoliiton muissa samanatapaisissa sopimuksissa, mutta siihen oli jätetty eräs tärkeä aukko: siinä ei ollut tavanmukaista mainintaa sopimuksen raukeamisesta siinä tapauksessa, että jompikumpi sopimusosapuoli aloittaisi itse sodan kolmatta valtiota vastaan.
Hyökkäämättömyyssopimukseen liittyi salainen lisäpöytäkirja, jossa sovittiin maiden keskinäisestä etupiirijaosta. Jaon mukaan Puolan länsiosat kuuluivat Saksan ja itäosat Neuvostoliiton etupiiriin siten, että niiden rajana olivat Narew-, Veiksel- ja San-joet. Salaisen lisäpöytäkirjan toimeenpano alkoi 1. syyskuuta 1939, jolloin Saksa hyökkäsi Puolaan.
Hyökkäys
Saksan salamasotataktiikan menestys Puolassa ja Puolan nopea kukistuminen yllättivät niin Hitlerin, Stalinin kuin koko muunkin maailman. Saksalaiset etenivät Varsovan liepeille 8. syyskuuta, ja kaksi viikkoa myöhemmin Puolan puolustusvoimat oli lyöty niin täydellisesti, että enää vain puhdistusoperaatioita oli jäljellä. Saksan ulkoministeri Joachim von Ribbentrop varoitti 5. syyskuuta neuvostoliittolaista virkaveljeään Vjatšeslav Molotovia, että elleivät venäläiset pian ottaisi haltuunsa vaikutuspiirijaossa saamaansa osaa Puolasta, saksalaiset joukot joutuisivat vihollista takaa ajaessaan ehkä ylittämään vaikutuspiirirajan. Tähän Molotov vastasi vain, ettei hän katsonut toiminnan hetken vielä koittaneen. Neuvostojohtajat halusivat välttää kiusallisen tilanteen, jossa Neuvostoliitto esiintyisi hyökkääjänä.
Keskustellessaan Saksan Moskovan-suurlähettilään Friedrich von der Schulenburgin kanssa 10. syyskuuta Molotov myönsi saksalaisten nopean etenemisen Puolassa tulleen neuvostojohtajille yllätyksenä. Hän sanoi neuvostohallituksen aikovan selittää, että Neuvostoliiton täytyi puuttua Puolan tapahtumiin suojellakseen Puolan ukrainalaisia ja valkovenäläisiä vähemmistöjä, jolloin operaatio saisi Neuvostoliiton kansalaisille hyväksyttävän muodon. Ensin olisi Molotovin mukaan kuitenkin odotettava Varsovan kukistumista, jolloin voitaisiin todeta Puolan valtion menettäneen toimintakykynsä.
Liesjärvi (Laitila)
Maantiede
Liesjärvi on lähes umpeen kasvanut suojärvi, jossa on avovettä enää sokkeloisen kanavaverkoston verran. Sen vesialueen pituus on 1,1 kilometriä ja leveys alle 300 metriä. Järven luusua sijaitsee pohjoispäässä, josta saa alkunsa kaivettu suo-oja. Se virtaa 4,5 kilometriä Liesjärvenojana yhtyen Hinnerjokeen 2,6 kilometriä Hinnerjoesta etelään.
Luonto
Liesjärvi kuivatettiin osittain 1800-luvulla. Nykyään se on keväisin tulviva ja kesäisin matala ja kuivillaan. Liesjärvi on valtakunnallisesti arvokas lintujärvi ja yhdessä läheisen Liesrahkan ja suuren Iso-Hölön kanssa se muodostaa Natura 2000-alueen.
Vuonna 1969−1974 nostettiin järven vedenpintaa koemielessä, mutta sen jälkeen pintaa alennettiin nykytasolleen. Ympäröivät asukkaat ja maanomistajat ovat tehneet aloitteita vedenpinnan nostamiseksi. Vuonna 2003 perustettiin yhdistys Liesjärven hoitoyhdistys ry ajamaan vedennostohanketta.
Historia
Liesjärvi on laskettu kosteikoksi vuonna 1895. Lasketun järven kuivattavaa ojaa on perattu sen jälkeen monta kertaa, joskin syitä ovat olleet kuivattaminen tai tukintuitto. Järvenlaskuyhtiön nimissä yhteisesti omistettua heinää niitettiin ja sitten myytiin huutokaupalla. Saadut rahat jaettiin tai jätettiin yhtiön haltuun.
Neuvostoliiton hyökkäys Puolaan
Stalin ja Hitler sinetöivät Puolan jaon
Lopullisesti Puolan kohtalosta sovittiin Saksan ja Neuvostoliiton ulkoministerien Joachim von Ribbentropin ja Vjatšeslav Molotovin Moskovassa 27.–29. syyskuuta 1939 käymissä neuvotteluissa. Hitler halusi alun perin liittää Puolasta Saksaan vain ne osat, jotka olivat kuuluneet Saksalle vuoteen 1914 saakka, ja muodostaa varsinaisista puolalaisalueista näennäisesti itsenäisen tynkä-Puolan. Tällaista järjestelyä Stalin vastusti kuitenkin jyrkästi. Hän halusi liittää Puolasta Neuvostoliittoon vain ukrainalaisten ja valkovenäläisten asuttamat alueet, kun taas loput hän oli valmis luovuttamaan Saksalle. Korvaukseksi siitä, että tällainen järjestely merkitsi Saksan ja Neuvostoliiton etupiirirajan siirtymistä idemmäksi, Stalin vaati hyökkäämättömyyssopimuksen salaista lisäpöytäkirjaa muutettavaksi siten, että alun perin Saksan etupiiriin luettu Liettua siirrettäisiin Neuvostoliiton etupiiriin. Tähän Hitler suostui. Itsenäinen Puola oli siten Stalinin ja Hitlerin tekemän sopimuksen nojalla lakannut olemasta. Lokakuun loppuun 1939 mennessä Neuvostoliiton miehittämät Puolan itäosat, joiden pinta-ala oli runsaat 200 000 neliökilometriä ja joissa asui noin 13 miljoonaa ihmistä, liitettiin Ukrainan ja Valko-Venäjän sosialistisiin neuvostotasavaltoihin. Max Jakobson on luonnehtinut Saksan ja Neuvostoliiton suorittamaa Puolan jakoa Stalinin kannalta loistavaksi. Neuvostoliitto saavutti Puolassa Venäjän valtakunnan historialliset rajat, kun taas Hitlerin Saksalle jäi päävastuu Puolan kansan orjuuttamisesta. Stalin lupasi kuitenkin asettaa Saksan ulkoministerin Joachim von Ribbentropin käyttöön Neuvostoliiton puolelle jääneitä metsästysmaita, mihin von Ribbentrop oli henkilökohtaisesti hyvin tyytyväinen. Puolan jako merkitsi tärkeää muutosta Hitlerin Saksan ja Stalinin Neuvostoliiton suhteissa: se syvensi hyökkäämättömyyssopimuksen liittosopimukseksi, joka oli sinetöity puolalaisella verellä. Samalla oli kuitenkin syntynyt Hitlerin ja Stalinin valtakuntien välille yhteinen raja, ja puskurivyöhyke oli hävinnyt.
Liesjärvi (Laitila)
Historia
Järven maatuma-alue jaettiin myöhemmin palstoihin eli loteihin. Lotteja jaettiin osakkuuden suuruuksien mukaisesti ja niiden mukaan jaettiin tuotot. Sana merkitsee yleisesti eli palsta tai osuus, mutta Satakunnassa sillä tarkoitettiin yleensä palstaa.
Neuvostoliiton hyökkäys Puolaan
Stalin ja Hitler sinetöivät Puolan jaon
Lännessä Puolan jako synnytti laajaa suuttumusta, jonka kärki kohdistui etupäässä Neuvostoliittoon. Eräs brittiläinen lehti sanoi Neuvostoliiton käyneen käsiksi Saksan runtelemaan Puolaan ”kuin hyeena leijonan jättämään raatoon”, ja toinen leimasi Neuvostoliiton hyökkäyksen petturimaiseksi tikariniskuksi Puolan selkään. Yhdistyneen kuningaskunnan hallitus odotti kuitenkin eturistiriitojen ennemmin tai myöhemmin puhkeavan uusien liittolaisten välillä ja halusi siksi välttää katkaisemasta diplomaattisuhteitaan Moskovaan.
Hoho
Hoho on kylä Laukaan kunnassa Keski-Suomessa. Hoho on Metsolahden ohella toinen Laukaan eteläisimmistä kylistä. Se on saanut nimensä kylän läpi Lievestuoreenjärveen laskevasta Hohon joesta. Kylän tunnetuin henkilö on edesmennyt olympiavoittaja ja kansanedustaja Sylvi Saimo. Hoholla toimi oma kyläkoulu vuoteen 2001 saakka. Kylä on asukasluvultaan Laukaan kunnan pienimpiä. Hoho sijaitsee lähellä Lievestuoreen taajamaa. Hoholla on oma toimiva kyläyhdistys.
62.23722°N, 26.26556°W
Saarilampi (kylä Laukaassa)
Saarilampi on kylä Laukaan kunnassa Keski-Suomessa. Saarilampi on kylä Lievestuoreen ja Hankasalmen välillä Lievestuoreen järven itärannalla. Saarilampi rajoittuu lännessä Lievestuoreen järveen, etelässä Lievestuoreeseen, idässä Hankasalmeen ja pohjoisessa Simunaan. Kylä on yksi Laukaan syrjäisimpiä ja kyläkoulu lakkautettiin jo vuosia sitten. Saarilammella ja Simunalla on yhteinen Saarilampi-Simunan kyläyhdistys.
Maurizio Gherardini
Maurizio Gherardini (s. 22. syyskuuta 1955 Forlì) on italialainen entinen koripalloilija. Nykyisin hän toimii Toronto Raptorsin varapresidenttinä ja aputoimitusjohtajana.
Ura
Gherardini pelasi koripalloa vuosina 1971–1980 Fulgor Libertas Forlìn joukkueessa. Vuonna 1992 hän siirtyi Benetton Trevison toimitusjohtajaksi. Hänen kaudellaan joukkue voitti neljä Italian mestaruutta. Vuonna 2006 Gherardini siirtyi Raptorsin organisaatioon.
Syvännenilkat
Syvännenilkat (Bathymasteridae) on ahvenkaloihin kuuluva heimo. Heimon lajeja tavataan kylmistä vesistä Tyynenmeren pohjoisosista.
Lajit ja anatomia
Syvännenilkkojen heimoon kuuluu 3 sukua ja 7 lajia, muun muassa syvännenilkka (Bathymaster dejurgini). Syvännenilkat ovat ruumiinrakenteeltaan pitkulaisia kaloja ja suurimmat niistä voivat saavuttaa 38 cm:n pituuden, mutta yleensä ne jäävät alle 30 cm pitkiksi. Kalojen selkä- ja peräevät ovat pitkät ja rintaevät ovat pyöreät ja suurikokoiset. Kylkiviiva kulkee lajien ruumiin yläosassa. Syvännenilkkalajit ovat väriltään tyypillisesti ruskehtavia ja ruumiissa on kirkkaampia sinisiä, keltaisia, oransseja, punaisia tai valkoisia juovia, täpliä tai muita kuvioita. Heimon kaloilla ei ole uimarakkoa.
Booritrioksidi
Booritrioksidi (B2O3) on boorin ja hapen muodostama epäorgaaninen yhdiste. Aine on boorihapon anhydridi. Yhdistettä käytetään muun muassa lasin valmistuksessa.
Ominaisuudet
Booritrioksidia esiintyy kahtena muotona: amorfisena, lasimaisena aineena, joka imee itseensä ilman kosteutta sekä rombisesti kiteytyvänä kiinteänä aineena. Veden kanssa reagoidessaan booritrioksidi muodostaa boorihappoa, ja syövyttää tämän vuoksi metalleja. Liukenemisessa vapautuu suuri määrä lämpöä eli reaktio on eksoterminen.
Sulana booritrioksidi kykenee liuottamaan monien metallien oksideja. Tällöin syntyy värillisiä yhdisteitä, joita voidaan käyttää hyödyksi kvalitatiivisessa analyysissä.
Valmistus
Booritrioksidia valmistetaan hehkuttamalla boorihappoa, jolloin happomolekyylistä poistuu vety. Kuumennettaessa syntyy ensin metaboorihappoa ja edelleen kuumennettaessa booritrioksidia.
Käyttö
Booritrioksidia käytetään enimmäkseen lasin ja emalin valmistukseen. Yleensä booritrioksidia lisätään piidioksidin joukkoon, jolloin saadaan borosilikaattilasia, mutta pelkästä booritrioksidistakin voidaan valmistaa boraattilasia, jolla on voimakas taittokyky ja valon dispersio on vähäistä. Boraattilasiin lisätään usein alkalimetallien oksideita tai lantaanioksidia.
Booritrioksidia käytetään myös muiden booriyhdisteiden, kuten boorikarbidin ja booritrifluoridin, valmistukseen ja niin kutsuttuna fluksina metallurgiassa.
Myrkyllisyys
Booritrioksidi on ärsyttävä yhdiste ja aiheuttaa hengitettäessä yskimistä ja kurkkukipua. Silmiin joutuessaan aiheuttaa punoitusta ja kipua. Nieltynä booritrioksidi aiheuttaa huonovointisuutta.
Maku (televisionäytelmä)
Maku on suomalainen televisionäytelmä vuodelta 1967. Se perustuu Roald Dahlin samannimiseen novelliin, joka kertoo viininmaisteluillasta. Näytelmän ohjasi Pauli Virtanen.
Mustavalkoinen televisionäytelmä ensiesitettiin Mainos-TV:n Teatterituokio-ohjelmapaikalla helmikuussa 1967.
Mullasjärvi
Mullasjärvi sijaitsee Eurassa Satakunnassa ja kuuluu Lapinjoen vesistön Hinnerjoen alueeseen.
Maantiede
Järven pinta-ala on 18,1 hehtaaria ja sen pituus on kilometrin ja leveys 250 metriä. Järvellä ei ole luusuaa, koska Hinnerjoki virtaa järven soistuneen osan läpi.
Ragnarök
thumb|300px|[[Friedrich Wilhelm Heine, Tuomittujen jumalten taistelu. Etualalla Odin taistelee Fenris-suden ja Thor Jörmungandrin kanssa.]] Ragnarök on skandinaavisen mytologian mukaan maailmanlopun taistelu, jossa maailma ja lähes kaikki sen elolliset olennot tuhoutuvat. Sana ragnarök merkitsee yleisimmin hyväksytyn etymologian mukaan ”jumalten tuhoa” tai ”jumalten kohtaloa”, mutta muitakin käännöksiä on esitetty.
Mullasjärvi
Maantiede
Järven rantaviiva on 2,1 kilometriä pitkä ja ranta on puoliksi moreeni- ja kalliopohjaista maastoa ja peltojen reunaa. Haukkalankallio sijaitsee järven itäpuolella ja siellä on vain yksi loma-asunto. Länsipuolella on Vähäpuolenrahka, joka on ojitettu suo. Noin viidesosa järven pohjoisosasta on soistunut umpeen. Seutua kutsutaan Lamminkulmaksi.
Luonto
Järvi on voimakkaasti ruohottunut järvi. Järvessä viihtyy ainakin jokirapu, hauki ja ahven.
Ragnarök
Ragnarökin tapahtumat
Mytologian mukaan Ragnarökiä edeltää kolme ankaraa talvea, joita kutsutaan nimellä Fimbulvetr, ’talvien talvi’. Talvien välillä ei ole kesiä lainkaan, ja yleinen moraali rappeutuu.
Vuosina 536—545 Euroopassa tapahtui äkillinen auringon sumentanut ja vuodenajat sekoittanut ilmastonmuutos, joka saattaa liittyä asiaan.
1200-luvulla muistiinmerkityn Proosa-Edda-eepoksen kolmannen Gylfaginning osan mukaan Ragnarök tapahtuu seuraavalla tavalla:
Fimbulvetrin jälkeen kolme kukkoa herättää jumalat, jättiläiset, ihmiset ja muut olennot viimeiseen taisteluun. Punainen Fjalar-kukko herättää jättiläiset, kultainen Gullinkambi herättää jumalat ja einherjarit, ruosteenpunainen kukko kutsuu kuolleet taistoon Helin valtakunnassa.
Kaikki olennot kokoontuvat Vigridin valtavalle taistelukentälle. Taistelun tiimellyksessä jumalat ja hirviöt saavat surmansa. Thor surmaa Midgårdin jättiläiskäärmeen, mutta kuolee itse yhdeksän askelen jälkeen käärmeen myrkkyyn. Fenris-susi nielaisee Odinin, jumalten päällikön. Odinin poika Vidar repii suden kappaleiksi. Tyr-jumala kuolee surmatessaan paholaiskoira Garmin. Heimdall ja Loki surmaavat toisensa. Tulijättiläinen Surtur sytyttää maailman liekkeihin palavalla miekallaan. Aurinko muuttuu mustaksi, tähdet putoavat alas taivaalta ja maa vajoaa kiehuvaan mereen. Lähes kaikki jumalat, jättiläiset, kääpiöt, ihmiset ja muut olennot tuhoutuvat.
Maailmanlopun jälkeen maailma syntyy uudelleen. Lifista ja Lifthrasirista, kahdesta ainoasta henkiin jääneestä ihmisestä, alkaa uusi ihmiskunta. Myös muutamat jumalat säilyvät hengissä, kuten Odinin veli Vili, Odinin pojat Vidar ja Váli sekä Thorin pojat Modi ja Magni. Uudessa maailmassa ei ole pahuutta ja ihmiset ja jumalat elävät ikuisuuksiin rauhassa ja sopusoinnussa.
Eräät tutkijat uskovat, että ajatus maailmanlopun jälkeisestä onnelasta on kristinuskon vaikutusta eikä kuulunut alkuperäiseen pessimistiseen Ragnarök-myyttiin. Toisen teorian mukaan Ragnarök-myytti itsessään on syntynyt kristillisen tuomiopäiväopin vaikutuksesta.
Tulipyrstömedestäjä
Tulipyrstömedestäjä (Aethopyga ignicauda) on medestäjien heimoon kuuluva varpuslintu.
Levinneisyys
Tulipyrstömedestäjää tavataan Bangladeshissa, Bhutanissa, Kiinassa, Intiassa, Myanmarissa, Nepalissa ja Thaimaassa. Lajin kannankehitys on vakaa, ja se on luokiteltu elinvoimaiseksi.
Johan Robert Tengström
Johan Robert Tengström (24. toukokuuta 1823 Turku – 13. marraskuuta 1847 Pariisi) oli suomalainen yliopiston dosentti ja kirjailija.
Tengströmin vanhemmat olivat professori Johan Jakob Tengström ja Sofia Magdalena af Tengström. Hän pääsi ylioppilaaksi 1839 ja opiskeli Helsingin yliopistossa valmistuen filosofian kandidaatiksi ja maisteriksi 1844, lisensiaatiksi 1846 ja tohtoriksi 1847. Hän opiskeli myös Berliinissä 1843 ja teki opintomatkan Keski-Eurooppaan 1846−1847.
Tengström toimi yliopiston filosofian dosenttina 1846–1847.
Aikamatka
Aikamatka voi tarkoittaa ainakin seuraavia:
Kukkaismyyjä
Kukkaismyyjä on taiteilija Elga Sesemannin öljyvärein pahville maalaama työ vuodelta 1946. Se on kooltaan 53×42,5 cm. Ateneumin taidemuseo osti maalauksen kokoelmiinsa vuonna 1994.
Harhala
Harhala on kylä Laukaan kunnassa Keski-Suomessa. Harhala sijaitsee Laukaan kirkonkylän ja Vihtavuoren taajamien välissä. Kylän alueelta löytyvät Kuhankosken erityisammattikoulu, Puustellin tuki r.y., suojeltu Kuhankosken voimalaitos ja Laukaan Rauhanyhdistys r.y:n toimitalo. Uusia kohteita ovat Keiteleen kanavan Kuhankosken sulku sekä Liisanniemen silta. Harhalassa sijaitsevan Kuhajärven rannalta löytyi vuonna 2003 Laukaan uusin kivikautinen kalliomaalaus. Harhalalla ei ole omaa kyläseuraa, eikä ole myöskään täysin selvää kuuluvatko edellä mainitut kohteet Harhalaan vai Kuhankoskeen.
Kukkaismyyjä
Sesemann kuvasi usein katunäkymiä ja interiöörejä, joiden autiutta yksinäinen ihmishahmo korostaa. Hän kuului sodanjälkeisen Suomen naistaiteilijoihin aikana, jolloin oli etsittävä uusia todellisuuden hahmottamisen tapoja. Tuolloin alkoivat Suomessa taas naistaiteilijat päästä esiin useamman vuosikymmenen kestäneen vaikeamman vaiheen jälkeen.
Sesemannin värimaailma on vaaleasävyinen, aistillinenkin. Kukkaismyyjän hän maalasi käyttäen leveää sivellintä ja palettiveitsitekniikalla levitettävää pastamaista värimassaa. Maalaukseen kukkakoju tuo inhimillisen, arkisesta toimeliaisuudesta kertovan ulottuvuuden.
Nergüin Enhbat
Nergüin Enhbat (18. maaliskuuta 1962 Ulan Bator – 6. huhtikuuta 2022) oli mongolialainen nyrkkeilijä ja olympiamitalisti. Hän saavutti pronssia alle 60-kiloisten sarjassa Soulin olympialaisissa 1988.
Gustaf Edvard Ingelius
Gustaf Edvard Ingelius (18. maaliskuuta 1818 Turku – 14. marraskuuta 1864 Pariisi, Ranska) oli suomalainen kirjastonhoitaja ja kulttuurihistorioitsija.
Ingeliuksen vanhemmat olivat Merikarvian kirkkoherra Gustaf Johan Ingelius ja hänen ensimmäinen vaimonsa Anna Maria Geitlin. Hän kävi Turun katedraalikoulua ja lukiota päästen ylioppilaaksi vuonna 1836. Ingelius valmistui filosofian kandidaatiksi 1842, maisteriksi 1844, lisensiaatiksi 1849 ja tohtoriksi 1850.
Alejandro Faurlín
Alejandro Faurlín (s. 8. syyskuuta 1986) on argentiinalainen jalkapalloilija, joka edustaa Englannin Mestaruussarjassa pelaavaa Queens Park Rangersia. Pelipaikaltaan hän on keskikenttäpelaaja.
Seurajoukkueura
Kotikaupunkinsa Rosario Centralissa uransa aloittanut Faurlín siirtyi Eurooppaan muutaman muun argentiinalaisseuran kautta vuonna 2008, jolloin hän pelasi portugalilaisjoukkue CS Marítimon kakkosjoukkueessa. Vuonna 2008 hän siirtyi takaisin kotimaahansa, jossa hän pelasi vain vuoden ennen kuin Queens Park Rangers osti hänet. Rangersin riveissä hän pelasi kaksi kautta Valioliigaa vuodesta 2011 vuoteen 2012. Tammikuussa 2013 hän siirtyi lainalle Serie A:n US Palermoon. Palermo putosi Serie B:hen ja Faurlín palasi takaisin Lontooseen.
Maajoukkueura
Faurlín valittiin edustamaan Argentiinaa vuoden 2003 alle 17-vuotiaiden MM-kisoihin Suomeen.
USAC
USAC (United States Automobile Club) on yhdysvaltalainen kilpa-autoilua hallinnoiva järjestö. Se perustettiin 1956 hallinnoimaan yhdysvaltojen kilpa-autoilua sitä edeltäneen AAA:n (American Automobile Association) päätettyä vetäytyä moottoriurheilutapahtumien järjestelystä ja hallinnoinnista. Vuosina 1956–1979 se hallinnoi USA:n kansallista rata-autoilun mestaruussarjaa ja 1956–1997 se toimi Indianapolisin 500 mailin ajon järjestäjänä.
Järjestön rooli pieneni huomattavasti vuonna 1978, jolloin kilpatallien omistajat Dan Gurneyn johdolla perustivat erimielisyyksien seurauksena kilpailevan CART-järjestön (Championship Auto Racing Teams). CART aloitti oman sarjansa järjestämisen 1979 ja vei mukanaan lähes kaikki USACin mestaruussarjan tallit ja nimekkäät kuljettajat A. J. Foytia lukuun ottamatta. USACin oma sarja lopetettiin kauden 1979 lopuksi, ja liitot saivat riitansa sovittua siten, että USAC jatkoi Indianapolis 500 -kilpailun järjestäjänä ja CART sisällytti sen oman sarjansa kilpailukalenteriin.
USAC toimi IRL-sarjaa hallinnoivana järjestönä sen irtauduttua CART-sarjasta, mutta muutamien sekaannusten jälkeen IRL otti itse vastuun sarjansa järjestelyistä. Se myös otti vastuun Indianapolis 500 -kilpailun järjestämisestä, joten USAC menetti viimeisenkin merkittävän järjestelytehtävänsä. Nykyään USACin toiminta rajoittuu joidenkin USA:n kansallisten ja alueellisten sarjojen järjestämiseen. Näistä merkittävimmät ovat Sprint Car -sarjat USAC Silver Crown Series, USAC Sprint Car Series sekä Midget-sarja USAC National Midget Series. Lisäksi se järjestää USA:n kansallista rallin mestaruussarjaa.
Neulansilmä
Neulansilmä (engl. Storm Island tai Eye Of The Needle) on vuonna 1979 suomeksi ilmestynyt jännityskirja, jonka kirjoitti Ken Follett. Kirjan on kustantanut WSOY. Kirja on yksi kirjailijan tunnetuimmista teoksista ja hänen kolmas omalla nimellään julkaistu teos (Suomessa näitä kahta aiempaa teosta ei ole julkaistu).
Kirjasta tuli heti ilmestyttyään menestys ja Ken Follett voitti sen ansiosta parhaan romaanin Edgar-palkinnon. Kirjasta tehtiin myös elokuva vuonna 1981 ja sen juonikuvioista on muokattu myös Bollywood-elokuva, nimeltään Fanaa (2006).
Kirjan teemaa (Agentti vihollislinjojen takana ja hänen hallussaan olevat tiedot, jotka voivat muuttaa kaiken) Follet on hyödyntänyt myöhemmissäkin agenttiromaaneissaan, kuten Aavikkoleijona, joka sijoittui samaan ajanjaksoon.
Juoni
Kirja sijoittuu toisen maailmansodan aikaan. Saksalainen Henry Faber toimii agenttina Isossa-Britanniassa väärän henkilöllisyyden turvin. Hän työskentelee päivisin rautatievirkailijana ja iltaisin lähettää tietoja radiolähettimellään Saksaan. Faber tunnetaan koodinimellä Neula, joka johtuu hänen aseena käyttämästään stiletti-pistimestä, ja hän on äärimmäisen kylmäverinen mies, johon itse Hitlerkin luottaa täysin.
Faber lähetetään Ison-Britannian rannikolle tiedustelemaan huhuttua maihinnousukalustoa, jota liittoutuneet ovat alkaneet toimittaa Yhdysvalloista Britteinsaarille. Tutkiessaan armeijan vahvuutta saa Faber selville, että itärannikolle sijoitetut maihinnousujoukot ovatkin vain ovelaa hämäystä jonka avulla liittoutuneet pyrkivät salaamaan maihinnousun todellisen paikan, joka onkin Normandia. Jos Faber saa tämän tiedon toimitettua Saksaan, pystyisivät saksalaiset murtamaan liittoutuneiden linjan jo ennen kuin maihinnousu ehtisi kunnolla alkaakaan ja näin sodan luonne saattaisi muuttua katastrofaalisesti. Faber epäilee, uskovatko hänen esimiehensä Saksassa hämäykseen ilman asian todistavia valokuvia, ne hänen siis täytyisi toimittaa Saksaan itse.
Pian koko Britannian tiedustelupalvelun osasto MI5 on Faberin perässä hänen yrittäessään epätoivoisesti päästä rannikolle, jossa sukellusvene jo odottaa häntä matkalle Saksaan. Faber yrittää lopulta paeta veneellä, mutta kokee myrskysäässä haaksirikon ja ajautuu Myrskysaaren-nimellä tunnettuun paikkaan, jossa hänet ottavat taloonsa Lucy ja David Rose. David on englantilainen taistelulentäjä, joka menetti jalkansa auto-onnettomuudessa päivää ennen taistelulentäjän uransa alkua. Hän alkaa epäillä Faberia ja löytää tämän taskusta valokuvat huijauslentokoneista. Samaan aikaan Faber ja Lucy alkavat tuntea vetoa toisiinsa.
Davidin ja Faberin välinen jännite purkautuu lopulta yhteenotoksi: Faber on ennen tätä rakastellut Davidin vaimon kanssa. Faber kuitenkin tappaa Davidin, ottaa saarella olevalla radiolähettimellä yhteyden sukellusveneeseen ja pyytää sitä hakemaan hänet saarelta. Kun sukellusvene nousee pintaan, Lucy yllättäen tappaa Faberin iskemällä tätä kivellä päähän. Tuolloin myös MI5:n agentit saapuvat saareen eikä tietoa Normandian maihinnoususta saada perille Saksaan.
Jokinen
Jokinen on yleinen suomalainen sukunimi. Se kuuluu Virtanen-tyyppiin. Tunnettuja Jokisia ovat:
Alexander Blomqvist
Alexander Blomqvist (29. joulukuuta 1796 Helsinki – 18. joulukuuta 1848 Helsinki) oli suomalainen kirjastonhoitaja ja oppihistorian professori.
Henkilöhistoria
Blomqvist syntyi ruukinpatruuna Alexander Magnus Sederholmin ja palvelija Anna Katarina Nybergin aviottomana lapsena.
Hän kävi Helsingin triviaalikoulua 1804–1811 ja Porvoon lukiota 1811–1815 päästen ylioppilaaksi 1815. Blomqvist opiskeli sitten Turun akatemiassa ja valmistui filosofian kandidaatiksi ja maisteriksi 1819. Blomqvist oli Turun akatemian ylimääräinen kirjastoamanuenssi 1820, kamarikirjuri 1822–1826 ja vt. akatemiavouti 1822–1824 sekä kreikan kirjallisuuden dosentti 1823–1828. Hän toimi Helsingin yleisen kirjaston kirjastonhoitajana 1826–1828, Helsingin yliopiston apulaisena ja varakirjastonhoitajana 1828–1838, oppihistorian professorina 1838–1848 sekä yliopiston kirjastonhoitajana 1845–1848. Blomqvist oli lisäksi Uusmaalaisen osakunnan inspehtori 1840–1847 ja yliopiston pysyvä rahastontarkastaja 1845. Blomqvist toimi myös Suomen virallisen lehden Finlands Allmänna Tidningin toimittajana 1826-1848.
Blomqvist oli naimisissa vuodesta 1826 Kristina Charlotta Harringin kanssa. Heillä oli seitsemän lasta, joista Anton Gabriel Blomqvist (1836–1904) oli metsänhoitaja ja Evon metsäopiston johtaja ja Anna Charlotta Elisabet Blomqvist (1827–1901) johti ruotsalaista tyttökoulua Helsingissä. Maria Kristina Sofia Blomqvist (1834–1888) oli naimisissa kirjakauppias ja yliopiston konsistorin amanuenssi Claes Theodor Sederholmin kanssa. Blomqvist oli taiteilija Helena Westermarckin ja tunnetun sosiologin Edward Westermarck in äidin isä.
Don Johnson Big Band
Don Johnson Big Band on suomalainen hip hop -yhtye, jonka musiikissa on myös vaikutteita jazzista ja muista musiikin tyylilajeista. Yhtyeen nimi viittaa Miami Vice -televisiosarjan näyttelijään Don Johnsoniin.
Juho Komulainen
Juho Petter Komulainen (4. tammikuuta 1875 Iisalmi – 10. huhtikuuta 1927) oli suomalainen kansanedustaja, ammatiltaan palstatilallinen ja kirvesmies.
Don Johnson Big Band
Historia
Yhtyeen alku sijoittuu 1990-luvun puoliväliin Tommy Lindgrenin, Johannes Laihon ja Kari Saarilahden tutustuttua lukiossa ja soitettua koulunsa musiikkiluokassa. Myöhemmin mukaan liittyi myös yhtyeen neljäs jäsen Pekka Mikkonen. Nimi Don Johnson Big Band syntyi salamannopeasti heidän harjoitustilansa varauslistaa ylläpitävän naisen tiedusteltua yhtyeen nimeä.
Juho Komulainen
Komulainen kävi kansakoulua kaksi lukukautta ja työskenteli sen jälkeen kirvesmiehenä Iisalmella ja Vieremällä. Hänellä oli pientila Vieremällä, missä hän toimi kunnan ammattientarkastajana. Hänen ensimmäinen puolisonsa kuoli 1924, jonka jälkeen hän avioitui uudestaan.
Don Johnson Big Band
Historia
Vuonna 2000 Don Johnson Big Band julkaisi esikoisalbuminsa Support de Microphones. Toista albumia varten yhtye solmi yhteistyösopimuksen Universal Musicin kanssa.
Juho Komulainen
Komulainen oli Kuopion läänin vaalipiiristä valittuna kansanedustajana 1924–1927, ja hän kuului Työväen ja pienviljelijäin vaaliliiton eduskuntaryhmään. Hän oli Vieremän kunnanvaltuustossa ja oli valittuna varapuheenjohtajaksi.
Don Johnson Big Band
Historia
Yhtye on esiintynyt myös ulkomailla, muun muassa Kiinassa sekä musiikkialan suurtapahtumassa Midemissä (2006) yhtenä Suomen edustajana.
Keikoille tunnusomaista on runsas vierailijoiden käyttö: keikoilla ovat yleensä mukana Juuso Hannukainen ja Tero Rantanen (lyömäsoittimet), ja usein mukana on nähty myös Quintessencen laulaja Emma Salokoski sekä beatboxaaja Felix Zenger.
thumb|200px|[[Tommy Lindgren Ilosaarirockissa vuonna 2009.]]
Korotša
Korotša on kaupunki Belgorodin alueella Venäjällä. Se sijaitsee Korotša-joen rannalla 57 kilometriä Belgorodista koilliseen. Kaupunki on Korotšan piirin keskus. Vuoden 2010 väestönlaskennan mukaan kaupungissa asui 5 877 henkeä.
MaliVai Washington
MaliVai ”Mal” Washington (s. 20. kesäkuuta 1969 Glen Cove, New York) on yhdysvaltalainen entinen tennispelaaja. Parhaimmillaan hän oli kaksinpelissä ATP-listan sijalla 11 lokakuussa 1992. Hän voitti urallaan neljä ATP-turnausta kaksinpelissä.
Washington kilpaili ammattilaistasolla kymmenen vuoden ajan (1989–1999), kunnes vasen polvivamma päätti hänen uransa. Vuonna 1996 hän eteni Wimbledonissa loppuotteluun, jossa hävisi Richard Krajicekille.
Walter Schellenberg
Walter Schellenberg (16. tammikuuta 1910 Saarbrücken – 21. maaliskuuta 1952 Torino) oli SS:n vastavakoilun päällikkö ja Waffen-SS:n kenraalimajuri (Brigadeführer).
Ura
Lupaava nuori opiskelija Schellenberg liittyi Saksan kansallissosialistiseen työväenpuolueeseen ja SS:ään vuonna 1933 ja SD:hen vuonna 1935. SS:n ulkomaantiedustelun päällikkö hänestä tuli 1941.
Hänestä tuli yhdistettyjen salaisten palvelujen päällikkö vuonna 1944, kun Wehrmachtin alainen Abwehr lakkautettiin.
Schellenbergin todistettua muita natseja vastaan hänet tuomittiin vain kuudeksi vuodeksi vankilaan 1949, mutta hän vapautui jo 1950 huonontuneen terveydentilan takia. Vankilassa hän kirjoitti muistelmateoksensa ”Das Labyrinth”.
Piha (täsmennyssivu)
Piha voi tarkoittaa seuraavia:
Fran Huck
pienoiskuva|Fran Huck vuonna 1973 Anthony Francis Huck (s. 4. joulukuuta 1945 Regina, Saskatchewan) on entinen jääkiekkoilija. Hän edusti Kanadaa olympiaturnauksessa 1968, jossa saavutti pronssia.
Ammattilaisena keskushyökkääjä Huck pelasi National Hockey Leaguessa ja World Hockey Associationissa. Hänen seurojaan olivat Montreal Canadiens, St. Louis Blues, Winnipeg Jets, Minnesota Fighting Saints ja Denver Spurs.
Hänet valittiin IIHF Hall of Fameen 1999.
Ikäsyrjintä
right|thumb|200px|Vanha ja nuori. Valokuvattu n. 1870-1875. Ikäsyrjintä eli ageismi on ikään perustuvaa syrjintää. Vaikka teoriassa ikäsyrjinnässä voi syrjiä mitä tahansa ikäryhmää, yleensä syrjitään ihmisiä liian nuoren tai vanhan iän vuoksi. Ikäsyrjintää voi esiintyä esimerkiksi työhönotossa. Ikäsyrjintä ilman hyväksyttävää syytä elinkeinotoiminnassa, ammatin harjoittamisessa, yleisönpalvelussa ja virkatoiminnassa on rikos.
Ikäsyrjintään viitataan arkipuheessa toisinaan virheellisesti "ikärasismina". Se on terminä väärä, sillä sana rasismi viittaa syrjintään, jonka taustalla on ajatus ihmiskunnan erottelusta "rotuihin" tai etnisyyksiin. Iän vuoksi syrjittäessä ei siis ole kyse samasta mekanismista kuin rasismissa.
Sosiaali- ja terveysalan tutkimus- ja kehittämiskeskus Stakesin 2007 julkaiseman tutkimuksen mukaan työmarkkinoilla arvellaan olevan piilevää ikäsyrjintää. Vähän yli nelikymppiset työttömät uskovat ikänsä haittaavan työllistymistä.
Lainsäädäntö
Yhdenvertaisuuslaki kieltää ikäsyrjinnän. Anne Kouvosen tutkimuksen Ikäsyrjintäkokemukset työssä ja työhönotossa (1999) mukaan lainsäädännön ikäsyrjintäsäännös oli huonosti tunnettu. Peräti kolmasosa vastaajista kuuli siitä tutkimuksen yhteydessä ensimmäistä kertaa. Työttömäksi jääneelle uuden turvallisen työpaikan saanti on vaikeaa. Työnhakijan ikä näyttää nostavan näkymättömän muurin työnantajien ja työttömän väliin. Pätkätöissä oleville tilanne on masentava, kun uudesta työpaikasta on ikäsyrjinnän vuoksi vain vähän toivoa.
EU:n direktiivi
Ikäsyrjintää vastaan on olemassa Euroopan unioni direktiivi. Direktiivissä ei ole määritelty tiettyä ikää, kuten Yhdysvaltain syrjinnän vastaisessa laissa, vaan lähtökohtana on, ettei ikäsyrjinnälle voi asettaa ikärajaa. Direktiivi koskee siis kaikkia ikäryhmiä. Ikätasa-arvo koskee sekä nuorempia että vanhempia työntekijöitä. Työsyrjinnästä tulee ilmoittaa työnsuojeluviranomaiselle, jolla on velvollisuus viedä asiaa eteenpäin yleiselle syyttäjälle.
Yhdysnimi
Yhdysnimi on kielitieteessä erisnimi, jossa on vähintään kaksi nimenosaa.
Yhdysnimi paikannimenä
Paikannimet ovat usein yhdysnimiä. Suuri osa niistä kirjoitetaan yhteen, esimerkiksi Korkeasaari ja Alajärvi. Osa nimistä kirjoitetaan yhdysmerkillä kuten Etelä-Suomi.
Nykyään tällaisissa paikannimissä lähes aina kumpikin osa kirjoitetaan isolla alkukirjaimella. Aikaisemmin rajoiltaan epätarkkoja alueita tarkoittavissa yhdysnimissä alkuosa usein kirjoitettiin pienellä alkukirjaimella. Oli myös mahdollista, että yhdysnimellä, jonka alkuosa alkoi pienellä alkukirjaimella, oli eri merkitys kuin yhdysnimellä, joka erosi viimeksi mainitusta vain siinä, että alkuosakin alkoi isolla. Esimerkiksi Keski-Suomi tarkoitti pelkkää maakuntaa nimeltä Keski-Suomi mutta keski-Suomi laajempaa aluetta.
Yhdysnimi etunimenä
Yhdysnimi on Suomessa etunimi, joka on muodostettu kahdesta etunimestä yleensä yhdistämällä ne yhdysmerkillä. Tällöin molemmat yhdysnimeen sisältyvät nimet kirjoitetaan isolla alkukirjaimella. On myös yhdysmerkittömiä yhdysnimiä. Yhdysmerkillistä tapaa pidetään parempana. Toisaalta osa yhdysmerkittömistä yhdysnimistä on vakiintunut uusiksi itsenäisiksi nimiksi.
Chantal Chawaf
thumb|Chantal Chawaf Chantal Chawaf (s. 1943 Pariisi, Ranska) on ranskalainen kirjailija ja feministi. Hänen kirjojaan on julkaistu vuodesta 1974 lähtien.
Vuonna 1974 hän julkaisi ensimmäisen kirjansa Éditions des Femmes'illa, joka on Antoinette Fouquen MLF:n (ranskalainen feminismiliike) yhteyteen perustama kustantamo. Chawafin ensimmäinen kertomus, Retable: la rêverie, aloitti écriture fémininen. Muita tähän suuntaukseen kuuluvia kirjoja ovat Cercoeur (1975) ja Maternité (1979).
Chawafin kirjojen teemat käsittelevät muun muassa äiti-tytär-suhdetta sekä yrityksiä toteuttaa sanojen mahdollisuus vapauttaa naisen alitajunta, epäintellektualisoida naisen vartalo ja antaa ääni sisäiselle kokemukselle. Chawafin syntymää ja elämän antamista koskevat kirjoituksena ovat johtaneet hänen viimeisimmissä kirjoissaan nyky-yhteiskunnan ekokritiikkiin.
Chawaf on matkustellut paljon Yhdysvalloissa, missä hänen töitään on käännetty ja tutkittu yliopistoissa. Hän on kirjoittanut useita romaaneja, yhden näytelmän ja kaksi esseetä, ja työskentelee toimittajana ranskalaisella kustantajalla.
Käännetty
Chawafin kirjoja ei ole käännetty suomen kielelle.
Tuhlaajapoika (maalaus)
Tuhlaajapoika on taiteilija Åke Mattaksen (1920–1962) öljyvärein pahville vuonna 1946 maalaama maalaus, kooltaan 87,5 cm × 50,3 cm. Ateneumin taidemuseo osti maalauksen kokoelmiinsa vuonna 1967.
Åke Mattakselle oli ominaista piirustuksellinen siveltimenkäyttö ja niukka mutta intensiivien väriasteikko. Hän jätti taidekoulun keväällä 1946, ja samoihin aikoihin syntyi Tuhlaajapoika. Maalauksessa nähdään väsähtänyt keikari, joka kokee hieman syyllisyyttä siitä, ettei ole pystynyt vastaamaan kotinsa odotuksiin.
Carl Goßler
Carl Heinrich Goßler (17. huhtikuuta 1885 Hampuri – 9. syyskuuta 1914 Ranska) oli saksalainen soutaja ja olympiavoittaja. Hänen seuransa oli hampurilainen Germania Ruder Club.
Goßler osallistui 15-vuotiaana Pariisin olympialaisissa 1900 perämiehellisiin nelikoihin, joista Germania Ruderer Clubin joukkue sai kultaa. Samassa veneessä olivat myös Carlin veljet Gustav ja Oskar. Carl kuoli ensimmäisen maailmansodan aikaan Ranskassa 29 vuoden ikäisenä.
Mies elää
Mies elää on suomalainen televisionäytelmä vuodelta 1968. Se perustuu James O’Toolen näytelmään Man Alive, jonka on suomentanut Juhani Jaskari. Televisiosovituksen ohjasi Ere Kokkonen.
Mustavalkoinen komedia kertoo satiirin keinoin kuvitteellisesta Tieteellisen tuotannon virastosta, jonka byrokratian viidakossa ihmiset yrittävät selviytyä. Elokuva ensiesitettiin helmikuussa 1968.
Sebastian Aho
Sebastian Antero Aho (s. 26. heinäkuuta 1997 Rauma) on suomalainen jääkiekkoilija, joka edustaa NHL-liigassa pelaavaa Carolina Hurricanesia. Hän on pelannut urallaan SM-liigassa Kärpissä sekä muutaman ottelun mittaisella lainasopimuksella Ässissä. Keväällä 2015 Aho ratkaisi Kärpille Suomen-mestaruuden tekemällään jatkoerämaalilla.
Aho nousi suuren yleisön tietoisuuteen nuorten maailmanmestaruuskilpailuissa vuonna 2016, jolloin hän muodosti Jesse Puljujärven ja Patrik Laineen kanssa ”PuLa-Aho”-hyökkäysketjuksi nimetyn kentällisen. Aho saavutti joukkueen mukana lopulta maailmanmestaruuden, ja ketjukavereidensa ohella hänet valittiin myös yhdeksi Suomen kolmesta parhaasta pelaajasta turnauksessa. Kaksi kuukautta myöhemmin hänestä tuli nuorin Matti Keinonen -palkinnon voittanut pelaaja (18 v., 7 kk, 20 vrk), ja kesällä 2016 hän siirtyi hänet varanneeseen Carolina Hurricanesiin.
Aho on edustanut Suomea kolmissa maailmanmestaruuskilpailuissa. Vuoden 2018 turnauksessa hänet valittiin turnauksen parhaaksi hyökkääjäksi, ja hän teki Leijonien turnauskohtaisen tehopiste-ennätyksen Suomen kisataipaleen päätyttyä puolivälieriin.
Junioriaika
Aho on Oulun Kärppien kasvatti. Hän teki kaudella 2011–2012 Kärppien C-nuorissa tehopisteet 26+32=58, ja palkittiin C-nuorten SM-sarjan vuoden tulokkaana Timo Jutila -palkinnolla. Oulun Kärpät hävisi pronssiottelussa Rauman Lukolle maalein 5–3. Aholle merkittiin joukkueestaan eniten tehopisteitä (2+1), ja Suomen Jääkiekkoliitto nimitti hänet "Kärppien tehopelaajaksi". Seuraavalla kaudella hänet nostettiin B-nuoriin. Kyseisellä kaudella hänestä tuli sarjan neljänneksi eniten tehopisteitä tehnyt pelaaja (28+32=60) Lukon David Ciencialan kanssa. Aho saavutti Kärppien kanssa B-nuorten SM-hopeaa ja osallistui pudotuspeleissä myös C-nuorten otteluihin, minkä kautta hän voitti C-nuorten Suomen-mestaruuden.
Kaudella 2013–2014 Aho pelasi ensimmäisen SM-liigaottelunsa. Hän pelasi ensimmäisen SM-liigaottelunsa vain 16-vuotiaana 15. helmikuuta 2014 vieraissa Porin Ässiä vastaan, kun Kärpillä oli pelaajavajetta. Aho sai ottelussa yhden syöttöpisteen. Aho pelasi kauden aikana kaikkiaan kolme SM-liigaottelua. Hänen kautensa eteni suurimmaksi osaksi Kärppien A-nuorissa. Aho oli tehopistein 25+34=59 joukkueensa eniten pisteitä tehnyt pelaaja Antti Kalaputaan kanssa. He sijoittuivat koko A-nuorten SM-liigan pistepörssissä neljänneksi, ja heidän pistemäärästään tuli sarjan alle 18-vuotiaiden kaikkien aikojen yhden kauden ennätys. Aho voitti myös Kärppien sisäisten tehotilaston lukemalla +28, kuten myös kevään 2014 pudotuspeleissä lukemalla +8. Aho saavutti kauden päätteeksi A-nuorten SM-hopeaa, minkä lisäksi hänet palkittiin kauden päätteeksi A-nuorten SM-liigan vuoden tulokkaana Yrjö Hakala -palkinnolla sekä valittiin sarjan toiseen tähdistökentälliseen.
SM-liiga 2014–2016
Severstal Tšerepovets varasi Ahon 62. pelaajana KHL:n varaustilaisuudessa 2014. Saman toukokuun aikana hän teki kolmivuotisen SM-liigasopimuksen Kärppien kanssa. Kaudella 2014–2015 Aho teki liigauransa avausmaalin kauden ensimmäisessä ja uransa neljännessä SM-liigaottelussaan 12. syyskuuta 2014 vieraissa Turun Palloseuraa vastaan. Tammikuussa 2015 hän kävi kolmen ottelun mittaisella lainasopimuksella Porin Ässissä. Yhteensä Ahon tulokaskausi SM-liigassa toi 30 runkosarjaottelussa tehopisteet 4+9=13 sekä kymmenessä pudotuspeliottelussa tehopisteet 1+2=3. Hän sai Kärppien ulkomaalaisvahvistusten epäonnistuttua ja pudottua kokoonpanosta vastuuta kevään 2015 ratkaisupeleissä. Ahon liigauran ensimmäinen pudotuspelimaali toteutui seitsemännessä loppuottelussa, jolloin hän ratkaisi joukkueelleen suomenmestaruuden Tapparaa vastaan tekemällä Kärppien 2–1-voittomaalin toisessa jatkoerässä ajassa 81.00.
Carolina Hurricanes varasi Ahon toisella kierroksella 35. pelaajana NHL:n varaustilaisuudessa 2015. Hän onnistui samana kesänä tekemään kypärätempun seuran testileirin ensimmäisessä ottelussa.
Kaudella 2015–2016 Aho nousi SM-liigan eliittiin ja voitti Kärppien sisäisen piste- ja maalipörssin tehopistein 20+25=45. Hän jakoi liigan maalipörssin neljännen sijan kolmen muun pelaajan kanssa ja sijoittui pistepörssissä yhdeksänneksi. Aho keräsi runkosarjassa vain yhden kahden minuutin jäähyn. Hän jakoi myös koko SM-liigan runkosarjan tehotilaston kärkisijan Tapparan Jani Lajusen kanssa lukemalla +26, mutta Aho valittiin Matti Keinonen -palkinnon voittajaksi, koska hänen peliaikanaan oli päästetty vähemmän maaleja. Ahosta tuli samalla liigahistorian nuorin palkinnon voittanut pelaaja. Kauden päätteeksi jääkiekkotoimittajat sekä myös SM-liigapelaajat äänestivät hänet runkosarjan toiseksi parhaaksi pelaajaksi. Kevään 2016 pudotuspeleissä Aho oli Kärppien paras pistemies ja syöttäjä tehopistein 4+11=15. Hän voitti kauden päätteeksi SM-pronssia. Aho valittiin SM-liigan tähdistökentälliseen. Hän oli ehdolla myös liigan herrasmiespelaajalle myönnettävän Raimo Kilpiö -palkinnon voittajaksi, mutta palkinnon vei kuitenkin SaiPan Chad Rau. Aho voitti kauden aikana myös Mestarien liigan hopeaa.
NHL 2016–
Kesäkuussa 2016 Aho solmi kolmivuotisen tulokassopimuksen NHL-seura Carolina Hurricanesin kanssa. Sopimuksen myötä Ahon palkka oli 832 500 Yhdysvaltain dollaria kaudessa, mutta vain 70 000 dollaria, jos häntä olisi peluutettu pääasiassa farmiliigassa AHL:n Charlotte Checkersin kokoonpanossa. Allekirjoitusbonuksena Aho sai 277 500 dollaria.
"Sebastiania pidetään yhtenä parhaista nuorista lupauksista ja hän on valmis aloittamaan uransa Pohjois-Amerikassa. Hänellä oli huikea kausi 18-vuotiaana miesten parissa Liigassa ja hän oli erinomainen kansainvälisissä turnauksissa, mukaan lukien MM-kisat."
- Ron Francisin kommentti Ahon sopimuksen julkistamisen yhteydessä.
Aho otti paikan Carolina Hurricanesin NHL-vahvuudesta heti syksyn 2016 harjoitusleirin päätteeksi, ja hän pelasikin ensimmäisen NHL-ottelunsa kauden 2016–2017 avauskierroksella 13. lokakuuta 2016 vieraissa Winnipeg Jetsia vastaan. Hänet merkittiin Hurricanesin kolmosketjuun Elias Lindholmin ja Teuvo Teräväisen rinnalle. Aho sai ottelussa jääaikaa 14.48 minuuttia. Hän keräsi myös yhden syöttöpisteen toimittuaan Victor Raskin tekemän ylivoimamaalin kakkossyöttäjänä. (Hän sai ottelussa myös yhden kahden minuutin jäähyn kampituksesta.) Aho teki ensimmäiset maalinsa NHL:ssä 12. marraskuuta 2016 Washington Capitalsia vastaan. Hän teki Hurricanesin 5–1-voittoon päättyneessä ottelussa kaksi maalia ja antoi maaliin johtaneen syötön Teräväisen tekemään voittomaaliin. Aho valittiin ottelun ykköstähdeksi. Ensimmäisen kypärätemppunsa hän teki 31. tammikuuta 2017 Philadelphia Flyersia vastaan. Hänen toinen osumansa jäi Hurricanesin 5–1-voittoon päättyneen ottelun voittomaaliksi. Kolmas maali oli ylivoimamaali.
26. tammikuuta 2019 Aho valittiin ensimmäistä kertaa urallaan NHL:n tähdistöotteluun.
Vuoden 2023 tammikuussa Ahosta tuli kymmenes suomalaispelaaja, joka on saavuttanut 200 maalia NHL:ssä. Saman vuoden huhtikuussa hän teki Carolina Hurricanesin seurahistoriaa tekemällä 20. pudotuspelimaalinsa. Näin ollen hänestä tuli Carolinan seurahistorian eniten pudotuspelimaaleja tehnyt pelaaja.